KVK Khawzawl buatsaihin Tomato chin leh thar chungchang inzirtirna neih a ni,"894/2024-2025 Rabung, 21st June 2024: Vawiin khan Rabung khuaah KVK Khawzawl buatsaihin Tomato chin leh thar chungchangah Farmers' Scientist Interaction neih a ni. He hun hi Dr. Malsawmkimi, Senior Scientist & Head chuan kaihruaiin zirtirna a pe nghal a, kuthnathawktu mi 53 an kalkhawm a ni. He huna kalkhawmte hnenah hian IIHR (NEH) hnuai a mi Tomato chi sem nghal a ni bawk. He huna kalkhawmte hian an Tomato chin chungchanga an harsatna tawhte leh hlawk zawka an thar chhuah theih dan tur te an sawiho a ni. Rabung khuaah hian chhungkaw engemawzatin eizawnna atan nasa takin Tomato chingin hma an la a kum 2023 atanga vawin thleng hian quintal 600-700 inkar an seng tawh a ni. Attachment Loading attachment...",Dated: 21 st Jun 24 2:58 PM,https://dipr.mizoram.gov.in/post/kvk-khawzawl-buatsaihin-tomato-chin-leh-thar-chungchang-inzirtirna-neih-a-ni